CELEX: 22014A0813(01)
Language: hu
Date: 2014-08-13 00:00:00
Title: Megállapodás az Európai Unió és a Dán Királyság között a polgári és kereskedelmi ügyekben a joghatóságról, valamint a polgári és kereskedelmi ügyekben hozott határozatok elismeréséről és végrehajtásáról

13.8.2014   
            
            
               HU
            
            
               Az Európai Unió Hivatalos Lapja
            
            
               L 240/1
            
         Megállapodás az Európai Unió és a Dán Királyság között a polgári és kereskedelmi ügyekben a joghatóságról, valamint a polgári és kereskedelmi ügyekben hozott határozatok elismeréséről és végrehajtásáról
   A 2006/325/EK tanácsi határozattal (1) megkötött, az Európai Közösség és a Dán Királyság közötti, a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2005. október 19-i megállapodás (2) (a továbbiakban: a megállapodás) 3. cikkének (2) bekezdése értelmében, amennyiben a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet (3) módosítására kerül sor, Dánia értesíti a Bizottságot arról a döntéséről, hogy a módosítások tartalmát végrehajtja-e vagy sem.
   2014. május 15-én elfogadták az Európai Parlament és a Tanács 542/2014/EU rendeletének (4) az 1215/2012/EU rendeletnek az Egységes Szabadalmi Bíróság és a Benelux Bíróság vonatkozásában alkalmazandó szabályok tekintetében történő módosítását.
   A megállapodás 3. cikke (2) bekezdésének megfelelően Dánia 2014. június 2-i levelében értesítette a Bizottságot azon határozatáról, amely szerint végrehajtja az 542/2014/EU rendelet tartalmát. Ez azt jelenti, hogy az 542/2014/EU rendelet rendelkezéseit alkalmazni kell az Európai Unió és Dánia közötti kapcsolatokban.
   A Megállapodás 3. cikkének (6) bekezdésével összhangban a Dánia általi értesítés, mely szerint a módosítások tartalmát Dániában végrehajtották, kölcsönös kötelezettségeket hoz létre Dánia és az Európai Unió között. Ennélfogva az 542/2014/EU rendelet módosítja a megállapodást, valamint a megállapodáshoz csatoltnak tekintendő.
   Hivatkozással a megállapodás 3. cikkének (3) és (4) bekezdésére az 542/2014/EU rendeletre dániai közigazgatási végrehajtás révén kerülhet sor. A szükséges közigazgatási intézkedések június 18-án léptek hatályba.
   
      (1)  HL L 120., 2006.5.5., 22. o.
   
   
      (2)  HL L 299., 2005.11.16., 62. o.
   
   
      (3)  HL L 12., 2001.1.16., 1. o.
   
   
      (4)  HL L 163., 2014.5.29., 1. o.